Hill-Lewis wil dienste in Kaapstad só verbeter | Netwerk24
Geordin Hill-Lewis, die DA se burgemeesterskandidaat vir die Kaapstad-metro, en James Essau van Delft. Essau het 'n jaar gelede sy werk weens die pandemie verloor en het 'n houtwerk-onderneming in 'n fabrieksruimte in Nyanga begin, waar die metro elektrisiteit en water voorsien. Foto: Verskaf
Kaapstad moet die maklikste bestemming op die hele Afrika-vasteland wees om in sake te doen.
Só sê Geordin Hill-Lewis, die DA se burgemeesterskandidaat vir die Kaapstad-metro, in wat hy sy eerste van sewe aankondigings noem oor wat hy vir die metro sal doen indien hy tot burgemeester verkies word.
Hill-Lewis verwys na die Wêreldbank se indeks, waarin kategorieë uitgelig word van hoe maklik dit is om in die verskillende lande van die wêreld sake te doen. Hy sê daarvolgens neem dit in Suid-Afrika sowat 88 dae om 'n permit te kry vir bouwerk, 14 dae om 'n belastingsertifikaat te kry wanneer 'n eiendom geregistreer word en tot 97 dae om elektrisiteit na 'n nuwe onderneming te laat aanlê.